Obirahmat gʻori
Obirahmat gʻori – mustye madaniyatiga oid qadimiy manzilgoh. Toshkentdan 100 km shimoli-sharqda, Koʻksuv tizmasi etagidagi Paltovsoyning oʻng qirgʻogʻida joylashgan. Obirahmat gʻorini A. P. Muhammadjonov va S K. Nasriddinov topgan (1962). Obirahmat gʻori Sulaymonov tekshirgan. Gʻor keng yoysimon shaklda boʻlib, eni 20 m dan ortiq; u quruq va yorugʻ, [[sharq|sharqiy] chekkasidagi qiyadan chuchuk suvli shalola oqib tushadi. Gʻorning ogʻzi janub tomonga qaragan. Obirahmat gʻorida uzoq, vaqt davomida hosil boʻlgan 22 madaniy qatlamning umumiy qalinligi 10 m. Obirahmat gʻoridan nayzasimon qurollar, nukleuslar, turli xildagi tosh kesgichlar, ponasimon qurollar, bigizlar topilgan. Topilmalar Oʻrta Osiyoda tosh davrining eng boy kolleksiyalaridan birini tashkil qiladi.